GL ธุรกิจในกัมพูชามีโมเมนตัมดีมากโบรกฯชูเป็นหุ้นเติบโตโดดเด่นแนะซื้อ
GL ธุรกิจในกัมพูชามีโมเมนตัมดีมาก ผู้บริหารเชื่อว่าสินเชื่อจะโตเป็นเท่าตัวในสิ้นปี 58 ต้นทุนดำเนินงานและ NPL ต่ำกว่าในไทยมาก (NPL Ratio ในกัมพูชาต่ำเพียง 0.4%) ส่วนธุรกิจในลาวเป็นไปได้ดี ปัจจุบันวางเครือข่ายธุรกิจครอบคลุม 90% ของตลาดแล้ว คาดว่าจะคุ้มทุนได้ในเดือนก.ย.นี้และเริ่มทำกำไรตั้งแต่ไตรมาส 4/58 เป็นต้นไป แนะนำซื้อ ให้ราคาพื้นฐาน 19 บาท
18 ส.ค. 2558

บล.ดีบีเอสฯ ระบุในบทวิเคราะห์วันนี้ (18 ส.ค.) ว่า บริษัท กรุ๊ปลีส จำกัด (มหาชน) หรือ GL รายงานกำไรสุทธิไตรมาส 2/58 เท่ากับ 129 ล้านบาท ((+1,765% เทียบช่วงเดียวกันของปีก่อน และ +17%เทียบไตรมาสก่อนหน้า) โดย 45% ของกำไรมาจากผลดำเนินงานในต่างประเทศ (โดยหลักคือกัมพูชา) สินเชื่อเติบโต 20%เทียบช่วงเดียวกันของปีก่อน ซึ่งเกิดในบริษัทย่อยเป็นหลัก แต่ลดลง 2%เทียบไตรมาสก่อนหน้า ตามปัจจัยฤดูกาลของสินเชื่อเช่าซื้อและเข้มงวดในการปล่อยสินเชื่อมากขึ้น
ด้านคุณภาพสินทรัพย์ดีขึ้น โดย NPL Ratio ลดลงเป็น 7.8% ในสิ้นไตรมาส 2/58 จาก 8.9% ในสิ้นไตรมาส 1/58 และตั้งเป้าลดเป็น 5% ในสิ้นปีนี้ กำไรสุทธิครึ่งแรกปี 58 คิดเป็น 43% ของประมาณการทั้งปีนี้ของเรา
ธุรกิจในกัมพูชามีโมเมนตัมดีมาก ผู้บริหารเชื่อว่าสินเชื่อจะโตเป็นเท่าตัวในสิ้นปี 58 ต้นทุนดำเนินงานและ NPL ต่ำกว่าในไทยมาก (NPL Ratio ในกัมพูชาต่ำเพียง 0.4%)
 ส่วนธุรกิจในลาวเป็นไปได้ดี ปัจจุบันวางเครือข่ายธุรกิจครอบคลุม 90% ของตลาดแล้ว คาดว่าจะคุ้มทุนได้ในเดือนก.ย.นี้และเริ่มทำกำไรตั้งแต่ไตรมาส 4/58 เป็นต้นไป สำหรับในอินโดนีเซียจะเริ่มจากการทำไมโครไฟแนนซ์ในชนบทก่อน โดยร่วมมือกับผู้ประกอบการไฟแนนซ์ในอินโดนีเซีย &amp; เครือข่ายของ JTrust Bank
แนะนำซื้อ ให้ราคาพื้นฐาน 19 บาท อิงกับ Gordon Growth Model ซึ่งเทียบเท่า P/BV ปี 58 ที่ 3.4 เท่า นับว่า GL เป็นหุ้นเติบโตที่โดดเด่นมากด้วย EPS Growth ขยายตัวเฉลี่ย 111% ต่อปีในช่วงปี 57-60 ทำให้ราคาปัจจุบันมี PEG ต่ำเพียง 0.2 เท่า และราคาเป้าหมายมี PEG เพียง 0.4 เท่า